CELEX: C2006/022/29
Language: sk
Date: 2006-01-28 00:00:00
Title: Vec T-400/05: Žaloba podaná  2. novembra 2005  – T/Komisia

28.1.2006   
            
            
               SK
            
            
               Úradný vestník Európskej únie
            
            
               C 22/15
            
         Žaloba podaná 2. novembra 2005 – T/Komisia
   (Vec T-400/05)
   (2006/C 22/29)
   Jazyk konania: francúzština
   Účastníci konania
   
      Žalobkyňa: T (Brusel, Belgicko) (v zastúpení: S. Rodrigues a Y. Minatchy, advokáti)
   
      Žalovaná: Komisia Európskych spoločenstiev
   Návrhy žalobkyne
   
               —
            
            
               rozhodnúť, v prípade potreby, o zrušení rozhodnutia z 20. júla 2005, ktorým Komisia zamietla sťažnosti žalobkyne podané 10. februára 2005 a 21. marca 2005 proti rozhodnutiu Komisie o odpočítaní jej dní dovolenky za rok 2004, ako aj proti rozhodnutiu Komisie považovať neprítomnosť žalobkyne od 15. novembra 2004 za nepovolenú,
            
         
               —
            
            
               určiť zodpovednosť Európskeho spoločenstva založenú z dôvodu napadnutého rozhodnutia,
            
         
               —
            
            
               priznať žalobkyni náhradu škody z dôvodu utrpenej ujmy vo výške 58 395,39 eur,
            
         
               —
            
            
               zaviazať žalovanú na náhradu všetkých trov konania.
            
         Žalobné dôvody a hlavné tvrdenia
   Žalobkyňa je bývalou úradníčkou Komisie, ktorá je na dôchodku od 1. septembra 2005. Svojou žalobou namieta rozhodnutie žalovanej považovať niektoré z jej neprítomností v roku 2004 za nepovolené a ich povinné odpočítanie od jej riadnej dovolenky a odmeny. Na podporu svojej žaloby uvádza porušenie povinnosti odôvodnenia, porušenie zásad rovnosti zaobchádzania a správneho úradného postupu, ako aj povinnosti starostlivosti o zamestnancov.
   Žalobkyňa taktiež uplatňuje porušenie článku 59 služobného poriadku, keďže mala lekárske potvrdenia na obdobia predmetných neprítomností. Okrem toho uvádza porušenie článku 57 a Prílohy V služobného poriadku týkajúce sa riadnej dovolenky, zjavne nesprávne posúdenie, ako aj zneužitia právomoci.
   Žalobkyňa taktiež navrhuje náhradu ujmy, tak hmotnej ako aj morálnej, ktorú mala údajne utrpieť z dôvodu správania žalovanej.